Diari Oficial de la Generalitat Valenciana


Sumari del DOGV 3851, del 05-10-2000 (2000/8029)

ORDRE de 26 de setembre de 2000, de la Conselleria de Cultura i Educació, per la qual es crea el Premi Mundial de les Arts “Valldigna” i se n'aproven les bases reguladores.
----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/09/26/(1)/dof/vci/html**

### Dades del document

Número de DOGV
:   3851

Data del DOGV
:   05-10-2000

Secció del DOGV
:   I. DISPOSICIONS GENERALS

Número del document
:   2000/8029


Data del document
:   26-09-2000

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * premi cultural
    * legislació

ORDRE de 26 de setembre de 2000, de la Conselleria de Cultura i Educació, per la qual es crea el Premi Mundial de les Arts ?Valldigna- i se n'aproven les bases reguladores. [2000/X8029]
  
Un dels eixos fonamentals de la política cultural del Govern valencià és la coordinació dels mitjans i les accions, tant d'administracions públiques com d'entitats privades, destinats a donar a conèixer la creació cultural valenciana a Espanya i en tot el món, especialment en els àmbits geogràfics que ens són més pròxims per raons històriques.
  
Esta comunicació a través de la cultura, ho és en un doble sentit, perquè la Comunitat Valenciana també pretén rebre i conèixer el treball dels artistes i creadors de tot el món.
  
Tot això està permetent, pas a pas, crear a la nostra comunitat un teixit cultural actiu a nivell mundial que aporta el seu esforç i treball en el desenrotllament de la cultura com a mitjà per a la comunicació entre els pobles i les nacions.
  
En este objectiu general s'inscriuen iniciatives com la Trobada Mundial de les Arts que se celebrarà a València per primera vegada durant el mes d'octubre del 2000 i que constituirà un fòrum internacional de debat dels problemes i la situació de les arts i els seus creadors, acollint una àmplia representació de totes les especialitats artístiques i procedències territorials.
  
La Conselleria de Cultura i Educació es proposa donar caràcter permanent a la Trobada Mundial de les Arts i contribuir a la creació d'un Consell Mundial de les Arts, com a expressions més visibles de la seua voluntat d'afavorir este debat i reflexió sobre l'art i la cultura.
  
La Conselleria de Cultura i Educació a fi de reforçar els objectius i finalitats que perseguixen tant la Trobada Mundial de les Arts com el Consell esmentat, crea un premi mundial de les arts, a la dotació del qual contribuiran a partir de la segona edició fundacions culturals i entitats privades, obrint-se a la participació de la societat civil.
  
El premi mundial de les arts pren el nom de ?Valldigna- amb la finalitat de fer ressaltar tant la rellevància històrica i cultural d'este monestir com la seua projecció internacional com a seu cultural del Consell Mediterrani de la Cultura en el marc del Programa Mediterrani de la UNESCO.
  
El Premi Mundial de les Arts ?Valldigna- tindrà caràcter anual i una dotació econòmica de 57.704.957 PTA. La primera convocatòria d'este premi tindrà caràcter extraordinari i serà finançada per la Generalitat Valenciana.
  
En virtut de tot això, i fent ús de les facultats que em conferix l'article 35 de la Llei 5/1983 del Govern valencià,
  
ORDENE
  
Primer
  
Es crea el Premi Mundial de les Arts ?Valldigna?, destinat a reconèixer amb caràcter anual els mèrits que en el camp de la creació artística concórreguen, tenint en compte el conjunt de la seua obra i la significació de la seua vida, en un determinat creador o creadora.
  
Segon
  
S'aproven les bases per les quals es regirà este premi, que figuren com a annex d'esta ordre.
  
DISPOSICIÓ TRANSITÒRIA
  
La convocatòria de Primer Premi Mundial de les Arts ?Valldigna- tindrà caràcter extraordinari en els aspectes que expressament s'indiquen en la present ordre i en les bases reguladores que figuren en l'annex d'esta ordre.
  
DISPOSICIÓ FINAL
  
Esta ordre entrarà en vigor el dia de la publicació en el Diari Oficial de la Generalitat Valenciana.
  
València, 26 de setembre de 2000
  
El conseller de Cultura i Educació,
  
MANUEL TARANCÓN FANDOS
  
ANNEX
  
Bases reguladores del Premi Mundial de les Arts ?Valldigna-
  
Primera
  
El Premi Mundial de les Arts ?Valldigna- té com a objecte premiar els mèrits que en el camp de la creació artística concórreguen, tenint en compte el conjunt de la seua obra i la significació de la seua vida, en un determinat creador o creadora
  
Segona
  
Este premi es concedirà anualment; en la primera edició per part de la Generalitat Valenciana a través de la Conselleria de Cultura i Educació o d'un dels ens públics adscrits a la Conselleria, i a partir de la segona, i de l'existència del Consell Mundial de les Arts, associats amb el Consell i amb altres entitats.
  
La convocatòria del premi, que per a la primera edició la farà esta Conselleria, es publicarà en el Diari Oficial de la Generalitat Valenciana, i s'hi nomenaran els vocals i el secretari del jurat.
  
Tercera
  
Podrà optar i ser proposat a este premi qualsevol artista o creador viu que responga a les característiques i objecte del premi, segons el que s'indica en la base primera.
  
Quarta
  
Podran formular propostes per a la concessió d'este premi tant institucions i entitats relacionades amb el món de l'art i la cultura com els membres del jurat.
  
En la primera convocatòria del premi, de caràcter extraordinari, la presentació de candidats correspondrà únicament als membres del jurat.
  
Cinquena
  
La concessió del Premi Mundial de les Arts ?Valldigna- correspondrà, per a la seua primera edició, a un jurat integrat per:
  
- President: el conseller de Cultura i Educació.
  
- Vicepresidenta: la directora general de Promoció Cultural i Patrimoni Artístic.
  
- Vocals: els coordinadors general i d'àrea de la Primera Trobada Mundial de les Arts, en un nombre total de set.
  
- Actuarà com a secretari o secretària del jurat un funcionari o funcionària de la Conselleria de Cultura i Educació.
  
Per a la segona i les successives convocatòries, formaran part també del jurat sis vocals més designats entre personalitats de prestigi mundial reconegut, una per cada un dels sis sectors artístics presents en la Trobada Mundial de les Arts.
  
Sisena
  
El Premi Mundial de les Arts ?Valldigna- serà únic i indivisible. Només podrà ser declarat desert per acord motivat del jurat quan els candidats presentats no complisquen els requisits exigits en estes bases.
  
Setena
  
Cada Premi Mundial de les Arts ?Valldigna- consta d'un símbol distintiu i representatiu del guardó i d'una dotació en metàl·lic de 40.116.770 de pessetes, que s'abonarà en la primera edició a càrrec dels pressupostos vigents de l'ens públic Teatres de la Generalitat Valenciana. A partir de la segona edició contribuiran a la dotar-lo, si cal, fundacions culturals i entitats privades, obrint-se, per tant, a la participació de la societat civil.
  
Vuitena
  
El jurat es regirà per estes bases i per les normes de funcionament que establisca, i, amb caràcter supletori, per les normes aplicables als òrgans col·legiats previstes en la Llei de Règim Jurídic de les Administracions Públiques i del Procediment Administratiu Comú.


Còpia Permalink ELI